Johanne Hestvold

Johanne Hestvold (født 4. januar 1988 i Bergen og oppvokst på Sandøya i Tvedestrand kommune) er en norsk billedkunstner og skulptør, nå bosatt i Oslo.http://www.johannehestvold.com/cv/  (besøkt 24. februar 2016)

Hestvold er utdannet ved Kunstskolen i Bergen (2008-2010), Kuvataideakatemia i Helsingfors, avd. for skulptur (2012) og Kunst- og designhøgskolen i Bergen (2010-2013).  I 2012 deltok hun på  sin første gruppeutstilling i Helsingfors og samme år debuterte hun på Høstutstillingen. Hun har deltatt på en rekke utstillinger  i inn- og utland og  hatt separatutstillinger blant annet i Trafo Kunsthall i Asker (2013),  Lynx, Oslo (2014) og Tag Team Studio i Bergen (2015). Hun er innkjøpt av Astrup Fearnley Museet.

I 2013 mottok hun Statens Kunstnerstipend, og året etter stipend fra Billedkunstnernes Vederlagsfond.  Sin hittil største anerkjennelse som kunstner fikk hun i 2015, da hun mottok Anders Jahres kulturpris for yngre kunstnere, etter forslag fra billdkunstner Leonard Rickhard.  Han har fulgt utviklingen hennes siden Høstutstillingen i 2012. Rickhard beskriver Hestvold som en av de mest lovende kunstnerne innen den nye abstraksjonen, og viser til at det mest fremtredende ved hennes verk er at de peker mot kunsthistorien.Heidi Borud: «Billedkunstneren Johanne Hestvold (27 år) og filmskaperen Izer Aliu (33 år) får Anders Jahres kulturpris» i Aftenposten, 18. august 2015

I mars 2016 mottok Johanne Hestvold Aust-Agder fylkeskommunes kunstnerstipend.

Johanne Hestvold er datter til billedkunstner Thomas Hestvold.Arne Ingemar Eggen: «Dette er en stor dag for kvalitetskunsten» i Agderposten,  3. september 2015 Hun er medlem av Unge Kunstneres Samfund (UKS) og Norske Billedkunstnere (NBK).

 Referanser 

Kategori:Norske billedkunstnere
Kategori:Norske billedhuggere
Kategori:Aust-Agder fylkes kunstnerstipend
Kategori:Personer fra Bergen kommune
Kategori:Personer fra Tvedestrand kommune